***The Professionals*** (sh. *Profesionalci*) je američki vestern film snimljen 1966. godine u režiji Richarda Brooksa. Naslovni protagonisti su četvorica ljudi - bivši vojni oficir i stručnjak za moderno oružje (Lee Marvin), stručnjak za eksplozive (čiji lik tumači Burt Lancaster), krotitelj konja (čiji lik tumači Robert Ryan i vrhunski skaut (čjiji lik tumači Woody Strode) - koje godine 1917. bogati rančer i naftni tajkun (koga glumi Ralph Bellamy angažira da odu u Meksiko i vrate suprugu (čiji lik tumači Claudia Cardinale) koju je oteo odmetnički vođa Jesus Raza (koga tumači Jack Palance). Četvorica odlaze u Meksiko i pri tome se suočavaju sa nizom iskušenja, ali i time da je dvojici od njih Jesus nekadašnji prijatelj i suborac iz prvih dana Meksičke revolucije.

Film se snimao na lokacijama u Kaliforniji i Nevadi, pri čemu je ekipa provodila veliki dio vremena u Las Vegasu gdje se, prema navodima Woodyja Strodea u njegovim memoarima, dobro zabavljala. Na samom snimanju se, pak, dogodio incident u kome je ozlijeđena kaskaderka koja je dublirala lik Claudie Cardinale, pa je glumica, koja u životu prije toga nije jahala bila prisiljena umjesto nje zajahati konja i obaviti opasnu scenu. Film se, pak, odlikovao tada neobičnom uvodnom špicom u kojoj se četvorica glavnih junaka prikazuju kroz male vinjete koje prikazuju njihove vještine.

Film je zbog spektakularnih akcijskih scena postigao izuzetan komercijalni uspjeh. Kritičari u nekim zemljama, a pogotovo u Francuskoj, su mu pokušavali dati određene političke konotacije, odnosno protumačiti kao alegoriju na suvremena zbivanja, bilo kroz odnos protagonista sa Razom koji je bio odraz američkog hladnoratovskog neprijateljstva sa sovjetskim saveznicima iz Drugog svjetskog rata, bilo američke intervencije u Vijetnamu. Dijelu kritičara je, pak, u oči upao izuzetan cinizam likova, bilo da je riječ o protagonistima čiji je isključivi motiv novac, bilo da je riječ o njihovom protivniku koji se od idealističkog revolucionara pretvorio u razbojnika; zbog toga se *The Professionals* smatrao odrazom trendova koji će kasnije postati poznati pod nazivom revizionistički vestren. Kritičari su također film uspoređivali sa nekim ranijim žanrovskim ostvarenjima - *Vera Cruz* gdje je Lancaster tumačio lik pomalo sličan onome koji tumači u *The Professionals*, kao i kasnijim, i tematski prilično srdonim filmom *Divlja horda* u kome također nastupa Robert Ryan.

Uloge
-----

* Burt Lancaster ... Bill Dolworth
* Lee Marvin ... Henry 'Rico' Fardan
* Claudia Cardinale ... Mrs. Maria Grant
* Robert Ryan ... Hans Ehrengard
* Woody Strode ... Jake Sharp
* Jack Palance ... Jesus Raza
* Ralph Bellamy ... Joe Grant
* Joe De Santis ... Ortega
* Rafael Bertrand ... Fierro
* Jorge Martínez de Hoyos ... Pastir
* Marie Gomez ... Chiquita
* José Chávez ... Revolucionar
* Carlos Romero ... Revolucionar
* Vaughn Taylor ... Bankar koji dostavlja novac

Izvori
------

1. ↑  „The Professionals, Box Office Information". The Numbers. Pristupljeno 16. IV 2012.

Vanjske veze
------------

* *The Professionals* na sajtu IMDb
* *The Professionals* na filmskoj bazi podataka TCM
* *The Professionals* na AllMovie-u ()

| * p
* r
* u
Filmovi koje je režirao Richard Brooks |
| --- |
| 1950-e | 
* *Crisis* (1950)
* *The Light Touch* (1952)
* *Deadline - U.S.A.* (1952)
* *Battle Circus* (1953)
* *Take the High Ground!* (1953)
* *Flame and the Flesh* (1954)
* *The Last Time I Saw Paris* (1954)
* *Blackboard Jungle* (1955)
* *The Last Hunt* (1956)
* *The Catered Affair* (1956)
* *Something of Value* (1957)
* *The Brothers Karamazov* (1958)
* *Cat on a Hot Tin Roof* (1958)

 |
| 1960-e | 
* *Elmer Gantry* (1960)
* *Sweet Bird of Youth* (1962)
* *Lord Jim* (1965)
* *The Professionals* (1966)
* *In Cold Blood* (1967)
* *The Happy Ending* (1969)

 |
| 1970-e | 
* *$* (1971)
* *Bite the Bullet* (1975)
* *Looking for Mr. Goodbar* (1977)

 |
| 1980-e | 
* *Wrong Is Right* (1982)
* *Fever Pitch* (1985)

 |